Para Ulama Tafsir nerangake, antara liya Imam ath’Thabari sarta Abu Bakar al’Jazairi, nerangake manawa maksud ha­kiki sing kinandhut ana ing ayat ka­sebut, manawa manungsa lan jin ora ndarbeni kekuwatan, kajaba kanthi ke­pareng lan idin saka ngarsaning Allah. Iku uga ngandhut pituduh, manawa ma­nungsa lan jin ora bisa uwal saka hukum lan aturan-aturan Allah, iku tansah tu­mama marang kekarone. Utawa luwih cetha maneh, manungsa lan jin mbesuk ana oro-oro Mahsyar, ora bisa uwal saka dhadha handhadha (tanggung jawab) marang sekabehing amal lan tumindake, kabeh bakal dihisab.
